Արիանա Գրանդե

**Արիանա Գրանդե Բուտերա** (, ), ամերիկացի երգչուհի, դերասանուհի, երգերի հեղինակ և երաժշտական պրոդյուսեր, «Գրեմմի» երաժշտական մրցանակի դափնեկիր։

Գրանդեն իր կարիերան սկսել է 2008 թվականին բրոդվեյական «13» մյուզիքլում։ Հայտնի է դարձել «Nickelodeon»-ի «Վիքտորիուս»  (2010-2013 թվական) և «Սեմ և Քեթ» (2013-2014 թվական) հեռուստասերիալներում Քեթ Վալենթայնի դերի շնորհիվ։ 2011 թվականին Գրանդեն պայմանագիր է կնքել «Republic Records»-ի հետ այն բանից հետո, երբ լեյբլի ղեկավարները YouTube-ում գտել էին երգերի քավեր տարբերակների տեսանյութը։ Նրա՝ 1950-ական թվականների *doo-wop* ազդեցությամբ փոփ և R&B առաջին դեբյուտային «Yours Truly» (2013 թվականին) ալբոմը գլխավորել է ԱՄՆ «Billboard 200» աղյուսակը, իսկ դրա գլխավոր սինգլը՝ «The Way», հայտնվել է ԱՄՆ «Billboard Hot 100»–ի առաջին տասնյակում։

Գրանդեի երկրորդ ստուդիական ալբոմը՝ «My Everything»-ը (2014), ներառել է փոփ, R&B և EDM ժանրերի երաժշտություն՝ թողարկելով թիվ մեկ սինգլները Մեծ Բրիտանիայում՝ «Problem»-ը և «Bang Bang»-ը։ Նա շարունակել է ուսումնասիրել փոփ և R&B ժանրերը իր երրորդ՝ «Dangerous Woman» ստուդիական ալբոմում (2016 թվական)՝ դառնալով Մեծ Բրիտանիայի անընդմեջ լավագույն երեք համարներից առաջինը։ Նրա թրեփ-միահյուսված չորրորդ և հինգերորդ ստուդիական ալբոմները՝ «Sweetener» (2018) և «Thank U, Next» (2019), ունեցել են առևտրային հաջողություն, նաև դրական են ընկալվել քննադատների կողմից։

Գրանդեն արժանացել է «Գրեմմի» մրցանակի՝ «Լավագույն փոփ վոկալ» ալբոմի անվանակարգում, այնուհետև առաջադրվել է «Գրեմմիի» տարվա ալբոմի և փոփ վոկալային ալբոմի ամենամեծ հոսքային շաբաթվա ռեկորդ սահմանելու համար։ «Thank U, Next», «7 Rings» և «Break Up With Your Girlfriend, I'm Bored»» սինգլների շնորհիվ Գրանդեն դարձել է առաջին սոլո կատարողը, որը միաժամանակ զբաղեցնում էր «Hot 100»-ի առաջին երեք հորիզոնականները, առաջին կինը, որը հաջողության է հասել «UK Singles Chart»-ում, և առաջին մարդը, որը գլխավորել է սինգլների հիթ-շքերթները իր առաջին հինգ ստուդիական ալբոմներից յուրաքանչյուրի հետ «Hot 100»-ի առաջին տասնյակում։ 2020 թվականին իր «Stuck with U» և «Rain On Me» համագործակցությունների շնորհիվ նա ռեկորդ է սահմանել «Hot 100»-ում թիվ մեկ դեբյուտների քանակով և դարձել առաջին կատարողը, որի առաջին չորս լավագույն սինգլների դեբյուտը տեղի է ունեցել ամերիկյան հիթ-շքերթների գագաթին։

Գրանդեն ունի ընդարձակ չորս օկտավա վոկալային դիապազոն և սուլիչ ռեգիստր։ Իր կարիերայի ընթացքում նա արժանացել է բազմաթիվ մրցանակների, այդ թվում՝ երկու «Գրեմմի», մեկ «Brit Awards», երկու «Billboard Music Awards», երեք «American Music Awards», հինգ «MTV Video Music Awards», և ութ անգամ դարձել է Գինեսի ռեկորդակիր։ «Թայմ» վաճառատունը Գրանդեին անվանել է աշխարհի 100 ամենաազդեցիկ մարդկանցից մեկը (2016 և 2019 թվականներին), իսկ «Ֆորբս»-ը նրան ներառել է երաժշտության ոլորտում ամենաբարձր վարձատրվող կանանց իր ամենամյա ցուցակում (2019 և 2020 թվականներին), «Billboard»-ը նրան ճանաչել է Տարվա կին (2018 թվական) և ամենակատարյալ արտիստուհին, որն իր դեբյուտը կատարել է 2010-ական թվականներին։ 
Մինչ օրս կուտակելով միլիարդավոր հոսքեր՝ նա 2010 թվականի ամենահոսքային կին կատարողն էր «Spotify»-ում և «Apple Music»-ում, նաև ներկայումս «Spotify»-ի և «YouTube»-ի ամենահայտնի կինն է։ Բացի երաժշտությունից, Գրանդեն Instagram-ի ամենահայտնի կինն է և պարբերաբար օգտագործում է իր մեծ պլատֆորմը ֆեմինիստական և ԼԳԲՏ հավասարության խթանման համար։

## Վաղ կյանք
Արիանա Գրանդեն ծնվել և մեծացել է Բոկա Ռաթոն քաղաքում։ Նրա մայրը՝ Ջոան Գրանդեն, «Hose-McCann Communications» ընկերության գործադիր տնօրենն է, իսկ հայրը՝ Էդուարդ Բուտերան, գրաֆիկական դիզայներ է։

## Գործունեություն
### 1993-2008 թվականներ. վաղ տարիներ և գործունեության սկիզբ
[right|thumb|Գրանդեն ելույթ է ունենում «[Վիքտարիուսի» դերասանական կազմի հետ, 2011 թվական։]]

Գրանդեն ծնվել է Ֆլորիդայի Բոկա-Ռատոն քաղաքում՝ «Hose-McCann Communications» կազմակերպության գլխավոր գործադիր տնօրեն Ջոան Գրանդեի և գրաֆիկական դիզայնի ընկերության սեփականատեր Էդվարդ Բութերի ընտանիքում։ Նրան անվանել են՝ ի պատիվ «Կատու Ֆելիքս» մուլտֆիլմի արքայադուստր Օրիանայի։ Նա ունի մեծ եղբայր՝ Ֆրենկի Գրանդեն, որը դերասան է, պարող և պրոդյուսեր։ Արիանայի ծնողներն ամուսնալուծվել են, երբ նա 8-9 տարեկան է եղել։

Մանուկ հասակից Արիանան բեմում է եղել։ Առաջին դերակատարումն ունեցել է Ֆորտ Լոդերդեյլում, որտեղ խաղացել է «Էննի» մյուզիքլում։ Նա նաև ելույթ է ունեցել «Օզ երկրի հրաշագործը» և «Գեղեցկուհին և հրեշը» մյուզիքլներում։ Ութ տարեկանում  երգել է կարաոկեում, ինչպես նաև սիմֆոնիկ նվագախմբերում։ Հեռուստատեսությամբ նրա առաջնելույթը տեղի է ունեցել 8 տարեկան հասակում. կատարել է ԱՄՆ-ի հիմնը։

Տասներեք տարեկանում Արիանան սկսել է լրջորեն մտածել երաժշտական գործունեությամբ զբաղվելու մասին։ 14 տարեկանում ժամանել է Լոս Անջելես՝ հանդիպելու մենեջերների հետ՝ ասելով նրանց. «Ես ուզում եմ ձայնագրել R&B ալբոմը»։ Ի պատասխան՝ ղեկավարներն ասել են. «Սա լավ գաղափար է, բայց ո՞վ կգնի 14-ամյա աղջկա R&B ալբոմը»։ 2008 թվականին Արիանան ստացել է Շառլոտի դերը բրոդվեյական «13» մյուզիքլում։ Գործունեության սկզբում Գրանդեն լքել է միջնակարգ դպրոցը, սակայն շարունակել է պարապել դասուսույցների մոտ։

### 2009-2012 թվականներ. գործունեության առաջընթաց Nickelodeon-ում
[thumb|left|277x277px|Արիանա Գրանդեն 2011 թվականի հուլիսին կարմիր գորգի վրա, [Հարրի Փոթերը և Մահվան պարգևները: Մաս 2]]
2009 թվականին Արիանան անցել է Nickelodeon-ի քաստինգը «Վիքտարիուս» նոր նախագծի համար և ստացել Քաթ Վալենտինի դերը։ Դերի համար Արիանան ստիպված է եղել մազերը մանուշակագույն ներկել։ Ըստ Դեն Շնեյդերի` ոչ բոլոր կերպարները պետք է լինեին մուգ մազերով, և այս գույնը կտարբերեր Քեթին մնացածից։ Նկարահանումները սկսվել են 2009 թվականին, իսկ պրեմիերան տեղի է ունեցել 2010 թվականի մարտի 27-ին Nickelodeon-ում՝ հավաքելով 5.7 միլիոն դիտում։ Հեռուստասերիալին մասնակցությունը Գրանդեին դարձրել է դեռահասների կուռքը, սակայն նա ավելի շատ հետաքրքրվել է հենց երաժշտական գործունեությամբ.

Նրա կերպարը համեմատվել է Բրիտանի Մերֆիի հետ, և նկարագրվում է որպես «երբեմն խենթ», բայց ընդհանուր առմամբ «շատ քաղցր»։ Երկրորդ եթերաշրջանի պրեմիերան կայացել է 2011 թվականի ապրիլի 2-ին՝ գրավելով ավելի մեծ լսարան՝ 6,2 միլիոն մարդ։ Այս վարկանիշն ամենաբարձրն էր սերիալի համար։ Առաջին եթերաշրջանում նկարահանվելուց հետո Արիանան 2010 թվականի օգոստոսին սկսել է աշխատել իր դեբյուտային ստուդիական ալբոմի վրա։ Իր երաժշտական ձեռնարկումները Գրանդեն ցուցադրել է 2011 թվականի օգոստոսին, երբ լույս է տեսել «Victorious: Music from the Hit TV Show» սաունդթրեքների հավաքածուն։ Նկարահանումների ժամանակ Արիանան կատարել է Ադելի, Ուիթնի Հյուսթոնի երգերի քովերները, իսկ ավելի ուշ դրանք տեղադրել է YouTube-ում։

2011 թվականի դեկտեմբերի 12-ին թողարկվել է Արիանա Գրանդեի առաջին՝ «Put Your Hearts Upruen» սինգլը, որը մոդելավորվել է ամերիկյան 4 Non Blondes ռոք-խմբի «What Upruen» երգի հիման վրա (ավելի ուշ Արիանան այս երգը և տեսահոլովակն անվանել է «իր կյանքի ամենավատ պահը»)։ 2012 թվականի հունիսին թողարկվել է «Victorious 2.0: More Music from the Hit TV Show» երկրորդ սաունդթրեքը, որտեղ երգերից մեկը ձայնագրվել է նրա մասնակցությամբ։ «Victorious 3.0»-ի վերջին սաունդթրեքը թողարկվել է 2012 թվականի նոյեմբերին, իսկ դեկտեմբերին Արիանան թողարկել է «Popular Song» սինգլը։ «Վիքտարիուս» շարքը չի երկարաձգվել չորրորդ եթերաշրջանի համար և պաշտոնապես փակվել է։

### 2013 թվական.Yours Truly
thumb|283x283px|Արիանա Գրանդեն 2019 թվականին
Արիանայի առաջին ալբոմը ձայնագրվել է երեք տարում՝ 2010-ի օգոստոսից մինչև 2013-ի հունիսը։ Սկզբնական անվանումը «Daydreamin» էր։ Ձայնասկավառակի թողարկումը կատարվել է 2013 թվականի օգոստոսի 30-ին։ Առաջին շաբաթվա ընթացքում վաճառվել է 138,000 օրինակ։ Սեպտեմբերին ալբոմը Billboard 200 հիթ-շքերթում զբաղեցրել է առաջին հորիզոնականը։ Այդպիսով, Արիանան դարձել է Կեշայից հետո երկրորդ արտիստուհին, որի դեբյուտային ալբոմը զբաղեցրել է  առաջին հորիզոնականն այդ հիթ-շքերթում։ Ձայնասկավառակը տեղ է գտել մի շարք այլ երկրների թոփ տասնյակում՝ 6-րդն ավստրալիայում, 7-րդը Մեծ Բրիտանիայում, 6-րդն Իռլանդիայում և 5-րդը Նիդեռլանդներում։ «Yours Truly»-ն Նոր Զելանդիայի «Թոփ-40» հիթ-շքերթում զբաղեցրել է յոթերորդ հորիզոնականը։

Մաք Միլլերի հետ ձայնագրված «The Way» սինգլը 2013 թվականի ապրիլին հայտնվել է 10-րդ տեղում, իսկ ավելի ուշ հասել է 9-րդ հորիզոնականին՝ 26 շաբաթ մնալով Billboard Hot 100 հիթ-շքերթում։ Երկրորդ սինգլը՝ «Baby I», Billboard Hot 100-ում առաջին անգամ ներկայացվել է 21-րդ համարի ներքո՝ այն դարձնելով երկրորդ երգը լավագույն 40-ում։ Երգն ԱՄՆ-ում հայտնվել է «Hot Digital Songs»-ի վեցերորդ հորիզոնականում։ 2013 թվականին Արիանան դարձել է միակ երգչուհին, որի երկու երգերն այս հիթ-շքերթի առաջին տասնյակում են եղել։ Big Sean-ի հետ ձայնագրված «Right There» երրորդ սինգլը Billboard Hot100-ում սկզբնապես զբաղեցրել է 84-րդ տեղը։

2013 թվականին Արիանան Ժեննեթ Մաքարդիի հետ խաղացել է «Խարդախություն» ֆիլմում։ Պրեմիերան կայացել է օգոստոսին՝ Nickelodeon ալիքով։ Ավելի ուշ Գրանդեն միացել է Ջասթին Բիբերի Believe Tour-ի շրջագայության երեք համերգներին, այնուհետև սկսել է սեփական շրջագայությունը՝ «The Listening Sessions»-ը։ Նոյեմբերին Արիանան American Music Awards-ում արժանացել է «Տարվա արտիստ» անվանակարգին։ Դեկտեմբերին թողարկվել է «Christmas Kisses» Սուրբ Ծննդյան ժողովածուն։

### 2014-2015 թվականներ. My Everything
2014 թվականի հունվարին Արիանան սկսել է երկրորդ ստուդիական ալբոմի ձայնագրումը՝ կոմպոզիտոր Ռայան Թեդերի, պրոդյուսերներ Բենի Բլանկոյի և Մաքս Մարտինի հետ։ Նույն ամսվա ընթացքում արժանացել է *People Choice* մրցանակին՝ «Սիրված ծագող աստղ» անվանակարգում։ Մարտին Արիանան Սպիտակ տանը ելույթ է ունեցել նախագահի և նրա կնոջ առջև։ Հաջորդ ամիս Բարաք Օբաման և Միշելը նրան հրավիրել են Սպիտակ տանը ևս մեկ անգամ ելույթ ունենալու, բայց արդեն «Ձվերի գլորմանը»՝ Բիգ Շոնի հետ միասին։ Մարտի 24-ին պետք է թողարկվեր «Don' t Be Gone Too Long» երգը Քրիս Բրաունի հետ համատեղ, սակայն հետաձգվել է Քրիսի կողմից՝ օրենքի հետ կապված խնդիրների պատճառով։ Գրանդեն Երաժշտական բիզնես ասոցիացիայից «Տարվա առաջընթաց» անվանակարգում մրցանակ է ստացել՝  ողջ 2013 թվականի ընթացքում նրա ձեռբերումների համար։

2014 թվականի օգոստոսի 25-ին Արիանան թողարկել է իր երկրորդ՝ «My Everything» ալբոմը։ «Rolling Stone» ամսագիրը նկարագրել է որպես «21-ամյա աստղի աճը Նիկելոդեոնից»։ Առաջին շաբաթում վաճառվել է 169,000 օրինակ և առաջին տեղն է գրավել Billboard 200-ում։ Ալբոմը երկրորդն է Արիանայի գործունեության մեջ, որն ԱՄՆ-ում  նվաճել է այդ հիթ-շքերթի գագաթը։ Իգի Ազալիայի հետ ձայնագրած «Problem» լեդ-սինգլը դարձել է Գրանդեի առաջին երգը, որն առաջին տեղն Է զբաղեցրել Մեծ Բրիտանիայի հիթ-շքերթներում։ Երկրորդ սինգլը՝ «Break Free»-ը, որը թողարկվել է Զեդդի կողմից, առաջին հորիզոնականն է գրավել պարային հիթ-շքերթում։ Արիանան համագործակցել է Ջեսսի Ջեյի և Նիքի Մինաժի հետ։ Համագործակցության արդյունքում ստեղծվել է «Bang Bang» երգը, որը երրորդ հորիզոնականն է զբաղեցրել ԱՄՆ-ում։

2015 թվականի սկզբին Արիանան սկսել է «The Honeymoon World Tour» համաշխարհային շրջագայությունը՝ ի աջակցություն «My Everything» ալբոմի։ Վկայակոչելով շրջագայության հաջողությունները՝ կազմակերպիչները ելույթների ժամկետն ավելացրել են մինչև հոկտեմբերի 15-ը։ Առաջին 25 համերգների ընթացքում Արիանան վաստակել է ավելի քան 14 միլիոն դոլար, վաճառվել է 290.699 տոմս։ Ապրիլին Գրանդեն մասնակցել է «Ճիչերի թագուհի» նոր հեռուստասերիալի նկարահանումներին, որի պրեմիերան կայացել է 2015 թվականի աշնանը՝ Լիա Միշելի, Էմմա Ռոբերթսի և Նիկ Ջոնասի մասնակցությամբ։ Արիանան աջակցել է ԼԳԲՏ համայնքին և ամերիկյան երգչուհի Մայլի Սայրուսի «The Happy Hippie Foundation» բարեգործական հիմնադրամին, որն օգնում է անօթևաններին և ոչ ավանդական սեռական կողմնորոշման մարդկանց։ Արիանան նաև մասնակցել է «The Backyard Sessions» նախագծին, որտեղ զուգերգ է կատարել Մայլիի հետ։

2015 թվականի փետրվարի 15-ին թողարկվել է «One Last Time» երգի տեսահոլովակը, որում նկարահանվել է նաև «Վիքտորիուս» սերիալից Արիանայի ընկեր ու գործընկեր Մեթ Բենեթը, իսկ հոկտեմբերի 30-ին թողարկվել Է «Focus» տեսահոլովակը, որը հավաքել է 713 միլիոն դիտում։

Օգոստոսի 5-ին հայտնի է դարձել առաջիկա ալբոմից առաջատար սինգլի անունը՝ «Focus»։ Արիանան մասնակցել է «We Love Disney» ժողովածուի ձայնագրությանը, որում տեղ են գտել «Դիսնեյ» հեռուստաալիքի ամենահայտնի մուլտֆիլմերի սաունդթրեքները։ Հոկտեմբերի 30-ին տեղի է ունեցել «Focus» սինգլի և տեսահոլովակի պաշտոնական թողարկումը։ Billboard-ը հայտնել է, որ երգչուհու նոր ալբոմը պետք է թողարկվի 2016 թվականին։

### 2016-2017 թվականներ. Dangerous Woman
Սկզբում երգչուհին պլանավորել է ալբոմն անվանել «Moonlight», բայց մտափոխվել է և փետրվարի վերջին հայտարարել, որ նոր ալբոմը կկոչվի «Dangerous Woman», և որ առաջին սինգլը կթողարկվի հաջորդ ամիս։

2016 թվականի մարտին «Dangerous Woman» սինգլը մուտք է գործել Billboard Hot 100-ում ամերիկյան հիթ-քերթի թոփ տասնյակ։ Այդպիսով Գրանդեն դարձել է առաջինը 57-ամյա հիթ-շքերթի պատմության մեջ, որի առաջին երեք ալբոմների բոլոր լիդ-սինգլներն անմիջապես մտել են ԱՄՆ-ի թոփ-10-ի մեջ։

Մայիսի 6-ին թողարկվել է ալբոմի երկրորդ սինգլը՝ «Into You»-ն՝ Billboard Hot 100 հիթ-շքերթում իր նորամուտը կատարելով ԱՄՆ-ում՝ 83-րդ հորիզոնականում։

2019 թվականի մայիսի 20-ին թողարկվել է «Dangerous Woman» ալբոմը։ Ալբոմի ձայնագրմանը մասնակցել են Նիքի Մինաժը, Լիլ Ուեյնը, Ֆյուչերը և այլք։ Մայիսին Արիանան կիսվել է նաև «Dangerous Woman Tour» շրջագայության առաջին մանրամասներով, որի մեկնարկը նախատեսված էր 2016 թվականին։ Հուլիսին Գրանդեն հաստատվել է «Մազերի լաք» մյուզիքլում Փեննի դերի համար (), որի պրեմիերան պետք է տեղի ունենար դեկտեմբերին։ Օգոստոսի 28-ին ելույթ է ունեցել MTV Video Music Awards ամենամյա երաժշտական մրցանակաբաշխությունում, որտեղ ներկայացրել է իր նոր ալբոմի երրորդ սինգլը՝ «Side to Side» ստեղծագործությունը, որը ձայնագրվել է Նիքի Մինաժի հետ։

Սեպտեմբերի 9-ին *dangerouswoman.com* կայքում հրապարակվել են հյուսիսամերիկյան մասի «Dangerous Women Tour»-ի ամսաթվերը, որը մեկնարկել է 2017 թվականի փետրվարին։

2017 թվականի հունվարի 10-ին թողարկվել է «Everyday»-ի վերջին սինգլը, որը ձայնագրվել է ռեփեր Ֆյուչերի հետ համատեղ։

### Ահաբեկչություն Մանչեստր արենայում և One Love Manchester

2017 թվականի մայիսի 22-ին Մանչեստր արենայում «Dangerous Woman» ալբոմի աջակցության շրջագայության շրջանակներում Արիանայի համերգի ավարտին պայթյուն է որոտացել, որի հետևանքով 23 մարդ է զոհվել, 122-ը՝ վիրավորվել։ Ահաբեկչության պատասխանատվությունը ստանձնել է ԻԼԻՊ-ը։ Գրանդեն անորոշ ժամանակով ընդհատել է համաշխարհային շրջագայությունը։ Ավելի ուշ հայտարարվել է, որ Մանչեստրում տրվելու է բարեգործական համերգ, որի նպատակը տուժածների և նրանց ընտանիքների համար դրամահավաքությունն էր։ Հունիսի 3-ին երգչուհին այցելել է վիրավորներին հիվանդանոց, իսկ հունիսի 4-ին կայացել է «One Love Manchester» համերգը։ Համերգին մասնակցել են բազմաթիվ հայտնի կատարողներ՝ Քեթի Փերրին, Ջասթին Բիբերը, Մայլի Սայրուսը, Իմոջեն Հիփը, The Black Eyed Peas-ը, Coldplay-ը և այլն։ Համերգը հեռարձակվել Է BBC One ալիքով։ Արդյունքում հավաքվել է ավելի քան 9 միլիոն դոլար, որն ուղղվել է զոհվածների և տուժածների ընտանիքների աջակցությանը։
մինի|One Love Manchester բարեգործական համերգի պատկերանշանը
2017 թվականի հուլիսի 12-ին Գրանդեն ստացել է Մանչեստր քաղաքի պատվավոր քաղաքացու կոչում։

### 2018-2020 ժամանակ՝ Sweetener և Thank U, Next
2018 թվականի մարտի 24-ին Գրանդեն հանդես է եկել «Be Alright» երգով՝ «Երթ հանուն մեր կյանքի» երթի ժամանակ։

2018 թվականի ապրիլի 20-ին թողարկել է «No Tears Left to Cry» սինգլը և այս երգի տեսահոլովակը։ Տեսահոլովակն առաջին օրը կարողացել է հավաքել ավելի քան 14 միլիոն դիտում։ Ապրիլի 21-ին Արիանան Կոաչելլա և Ինդիո երաժշտական փառատոնի ժամանակ առաջին անգամ կատարել է «No Tears Left To Cry»։

Մայիսի 1-ին երգչուհին Ջիմի Ֆելոնի հետ այցելել է «The Tonight Show»-ին, որտեղ հայտարարել է նոր ալբոմի՝ «Sweetener»-ի անվանումը, և ավելացրել, որ «այն կթողարկվի այս ամառ»։ Գրանդեն նաև պատմել է, որ յուրաքանչյուր ամսվա 20-ին՝ մինչև ալբոմի թողարկումը (այսինքն՝ մայիսի 20-ին, հունիսի 20-ին և հուլիսի 20-ին), իր երկրպագուներին անակնկալներ են սպասվում, օրինակ՝ երգերի ելույթներ կամ թողարկումներ։

Բացի նոր ալբոմի առաջխաղացումից, Գրանդեն երկու երգ է թողարկել՝ «Bed»-ը Նիքի Մինաժի հետ համատեղ 2018 թվականի հունիսի 14-ին և «Dance to This»-ը՝ 2018 թվականի հունիսի 19-ին Թրոյ Սիվանի հետ միասին և, համապատասխանաբար, տեսահոլովակներ։

2018 թվականի հունիսի 20-ին թողարկվել Է «The Light Is Coming» պրոմո սինգլը Reebok-ի համար, որը ձայնագրվել է երգչուհի Նիկի Մինաժի հետ համատեղ։ 2018 թվականի հունիսի 20-ին թողարկվել է «The Light Is» պրոմո սինգլը։ Նույն օրը հայտնի դարձավ, որ Արիանա Գրանդեն Sweetener-ի չորրորդ սոլո ալբոմը կթողարկի օգոստոսի 17-ին։

2018 թվականի հուլիսի 13-ին թողարկվել է «God Is a Woman» երգը և տեսահոլովակը Vevo ալիքում։

2018 թվականի օգոստոսի 17-ին թողարկվել է Գրանդեի չորրորդ՝ «Sweetener», ստուդիական ալբոմը, որը կարողացել է առաջին հորիզոնականից դեբյուտել «Billboard 200» հիթ-շքերթում։ Նույն արդյունքն ունեն նաև երգչուհու մյուս երկու ձայնասկավառակները՝ «Yours Truly» (2013) և «My Everything» (2014)։

«Sweetener» ալբոմին աջակցելու համար Նյու Յորքում, Չիկագոյում, Լոս Անջելեսում և Լոնդոնում կազմակերպվել են «Sweetener Sessions» համերգները, որտեղ երգչուհին որոշ երգեր է կատարել չորրորդ ստուդիական ալբոմից։

2018 թվականի սեպտեմբերին հայտնի է դարձել, որ «Breathing» երգը նշանակվել է երրորդ սինգլ, քանի որ հաջող է դարձել ռադիոյում և սթրիմինգային ծառայություններում։

2018 թվականի հոկտեմբերի վերջին Արիանան իր Ինստագրամյան էջում հայտարարել է «Sweetener World Tour»-ի ամսաթվերը։ Հոկտեմբերին երգչուհին մասնակցել է նաև Բրոդվեյում «Չար» մյուզիքլի բեմադրության տասնհինգամյակին նվիրված համերգին և հեռուստատեսության համար նախատեսված համերգին, որտեղ կատարել է իր երգերը բացառապես կանանցից բաղկացած նվագախմբի հետ։

2018 թվականի աշնանը Գրանդեն երկար ժամանակ է անցկացրել ստուդիայում, որի մասին վկայում են բազմաթիվ լուսանկարներ և տեսահոլովակներ Ինստագրամից։ 2018 թվականի նոյեմբերի 3-ին Արիանան թողարկել է «Thank U, Next» սինգլը, իսկ թվիթթերյան էջում հայտնել է, որ սա նաև հաջորդ ալբոմի անունն է։ Երգը գլխավորել Է Billboard Hot 100 հիթ-շքերթը՝ դառնալով երգչուհու առաջին սինգլը, որը մեկնարկել է հիթ-շքերթի առաջին հորիզոնականից։

2018 թվականի նոյեմբերին «Billboard» ամսագիրը Գրանդեին ճանաչել է տարվա կին։ 2018 թվականի դեկտեմբերի 6-ին Արիանան մրցանակ է հանձնել Լաբել Փաթիին։

2018 թվականի նոյեմբերի 7-ին թողարկվել է «Breathin» երգի տեսահոլովակը, իսկ նոյեմբերի 30-ին՝ «Thank you, next» երգի տեսահոլովակը, որը մեկ օրում հավաքել է 69 միլիոն դիտում և 100 միլիոն դիտում՝ 81 ժամում, ինչ բացարձակ ռեկորդ էր այս հարթակում։

Դեկտեմբերի 13-ին թողարկվել է «Thank U, Next» ալբոմի «Imagine» երգը։

2019 թվականի հունվարի 18-ին թողարկվել է «7 Rings» երգը։ Նույն օրը YouTube-ի հարթակում թողարկվել է այս երգի տեսահոլովակը։

«Thank U, Next» ալբոմը թողարկվել է փետրվարի 8-ին և առաջին հորիզոնականը զբաղեցրել Billboard 200 հիթ-շքերթիում։ Կարճ ժամանակում ալբոմը սահմանել է սթրիմինգային ռեկորդները որպես փոփ ալբոմ և որպես ԱՄՆ-ում կանանց ալբոմ։ Փետրվարի 8-ին նաև թողարկվել է նոր սինգլ՝ «Break Up With Your Girlfriend, I’m Bored», և դրա տեսահոլովակը։

Գրանդեն դարձել է առաջին սոլո կատարողը, որի սինգլները զբաղեցրել են միաժամանակ 3 առաջին հորիզականները Billboard-ում (1-ին՝ «7 Rings», 2-րդ՝ «Break Up With Your Girlfriend, I’m Bored», և 3-րդ՝ «Thank U, Next»), մինչ այդ նման ռեկորդը պատկանել է «The Beatles» խմբին։

Փետրվարի 10-ին Արիանա Գրանդեն ստացել է իր առաջին Գրեմմի արձանիկը` Լավագույն վոկալային ալբոմ (Sweetener) անվանակարգում։

2019 թվականի մարտի 18-ին մեկնարկել է «Sweetener World Tour» շրջագայությունը՝ ի աջակցում «Sweetener» և «Thank U, Next» ալբոմների։ Շրջագայությունն ավարտվել է նույն թվականի դեկտեմբերի 22-ին։

2019 թվականի ապրիլի 14-ին և 21-ին Գրանդեն հանդես է եկել Կոաչելլայում։ Երգչուհին դարձել է այս երաժշտական փառատոնի ամենաերիտասարդ հեդլայները։ Արիանան հանդիսատեսին ներկայացրել է «Sweetener World Tour»-ի մի քանի համար, ինչպես նաև կատարել է որոշ երգեր Նիքի Մինաժի, 'N Sync-ի, Ջասթին Բիբերի, Diddy-ի և Ma$e-ի հետ համատեղ։

Հուլիսի 9-ին YouTube-ի Vogue-ի պաշտոնական ալիքում հրապարակվել Է «In my head» երգի երաժշտական տեսահոլովակը։

Դեկտեմբերի 23-ին Գրանդեն թողարկել է իր առաջին՝ «K Bye for Now», համերգային ալբոմը։ Ալբոմում ներառված են «Sweetener World Tour»-ի շրջանակներում անցկացվող համերգներից երգերի ձայնագրություններ։

2020 թվականի հունվարին ռեփեր Ջոշ Սթոունը, որը հանդես է գալիս DOT կեղծանվամբ, Գրանդեին մեղադրել է գրագողության մեջ։ Երաժշտի կարծիքով՝ «7 Rings» երգի մի մասը պատճենահանվել է նրա «You Need It, I Got It» ստեղծագործությունից, որը գրվել է երկու տարի առաջ։

## Առևտրային նախագծեր
2014 թվականից Արիանա Գրանդեն համագործակցում է «WAT-AAH!» ջրի ապրանքանիշի հետ։

2015 թվականին Արիանայի կենդանիներից մեկը՝ Թուլուզ շունը, մասնակցել է «Coach Pups» գովազդային նկարահանումներին, քանի որ Coach բրենդը նյութապես աջակցում է «No Kill Los Angeles»-ին՝ «Best Friends Animal Society» նախաձեռնությանը, որի նպատակն է դադարեցնել շների և կատուների սպանությունները Լոս Անջելեսի ապաստարաններում։ Երգչուհին նաև մասնակցել է «Coach» ապրանքանիշի պայուսակներից մեկի ստեղծմանը։ Նույն թվականին Գրանդեն ստեղծել է իր դեբյուտային օծանելիքը՝ «Ari by Ariana Grande»: 2015 թվականից Արիանան համագործակցել է «MAC cosmetics» ամերիկյան կազմակերպության հետ։ Երգչուհին Viva Glam-ի հավաքածուի մեջ թողարկել է մի քանի շրթներկ և փայլ` վաճառքից ստացված ողջ գումարն ուղղելով ՁԻԱՀ-ի դեմ պայքարող MAC հիմնադրամին։

2016 թվականին Արիանա Գրանդեն հագուստի հավաքածու է թողարկել անգլիական «Lipsy London» ապրանքանիշի հետ համատեղ։ Նույն թվականին մասնակցել է «T-mobile» ընկերությունների խմբի գովազդին։ Նույն թվականին «Brookstoneruen» ընկերության կողմից թողարկվել է ականջակալների սահմանափակ հավաքածու, որը մշակվել է Արիանայի հետ համատեղ։

2017 թվականին երգչուհին դարձել է «Final Fantasy: Brave Exviusruen» խաղի հերոսը և այդ խաղի համար ձայնագրել «Dangerous Woman» ալբոմի «Touch It» երգի բացառիկ տարբերակը։ Նույն տարվա աշնանն արիանա Գրանդեն սկսել է համագործակցել «Reebok» ապրանքանիշի հետ՝ համատեղ թողարկելով սպորտային հագուստի հավաքածու։

2019 թվականին Արիանան դարձել է «Givenchy» նորաձևության տան դեմքը։

2021 թվականին ստեղծել է R.E.M beauty կոսմետիկայի բրենդը։

## Անձնական կյանք
Դեռ մանկուց Գրանդեն մեծացել է կաթոլիկ ընտանիքում, բայց որոշել է լքել քրիստոնեությունն այն բանից հետո, երբ Հռոմի Պապ Բենեդիկտը ԼԳԲՏ համայնքին (ներառյալ նրա եղբորը՝ Ֆրենկի Գրանդեին) մեղավոր է համարել։ Այդ ժամանակից ի վեր՝ նա փորձում է հետևել Կաբալայի ուսմունքներին։ 2013 թվականին Արիանան դարձել է վեգան։

2014 թվականի հոկտեմբերից հարաբերություններ է ունեցել ամերիկացի ռեփեր Բիգ Շոնի հետ։ 2015 թվականի ապրիլին զույգի ներկայացուցիչները հաստատել են նրանց բաժանումը։

2015 թվականի հուլիսին ցանցում տեղադրվել է հրուշակեղենի խանութի տեսախցիկների տեսագրությունը, որտեղ Գրանդեն ցուցափեղկից լիզում է բլիթները և ասում. «Ի՞նչ դժոխք է սա։ Ես ատում եմ Ամերիկան և բոլոր ամերիկացիներին»։ Ավելի ուշ երգչուհին հրապարակայնորեն ներողություն է խնդրել այդ սկանդալի համար։

2015 թվականի հուլիսից հանդիպել է պարող Ռիկի Ալվարեսի հետ, սակայն մեկ տարի անց բաժանվել են։

2016 թվականի օգոստոսից մինչև 2018 թվականի մայիսը հանդիպել է ամերիկացի ռեփեր Մաք Միլլերի հետ։ Նրանց հարաբերություններն ավարտվել են երգչի մահվանից չորս ամիս առաջ, ինչից հետո ռեփերի երկրպագուները սկսել են Արիանային մեղադրել նրա մահվան մեջ։

2018 թվականի մայիսին հայտնի է դարձել, որ Գրանդեն հանդիպում է ամերիկացի կատակերգու Փիթ Դեյվիդսոնի հետ։ Նույն թվականի հունիսին զույգը նշանվել է, իսկ հոկտեմբերին՝ բաժանվել։

Ներկայումս հանդիպում է անշարժ գույքի վաճառքով զբաղվող Դալտոն Գոմեզի հետ։ 2020 թվականի դեկտեմբերի 20֊ին նրանք նշանվեցին, իսկ 2021 թվականի մայիսի 15֊ին պաշտոնապես ամուսնացան։

Արիանան ունի 9 շուն, բոլորը վերցվել են ապաստարաններից։ 2015 թվականին երգչուհուն Ռոուզ անունով փոկ նվիրեցին Ծովային կյանքի ազգային կենտրոնից։

Լոլիկից ալերգիա ունի։

## Սկավառակագրություն
### Ստուդիական ալբոմներ

#### Սուրբ ծննդյան մինի ալբոմներ

### Տեսահոլովակներ

## Ֆիլմագրություն

## Ծանոթագրություններ

## Արտաքին հղումներ
* Արիանա Գրանդեն imusic.am֊ում

Կատեգորիա:1993 ծնունդներ
Կատեգորիա:21-րդ դարի ամերիկացի դերասանուհիներ
Կատեգորիա:21-րդ դարի ամերիկացի երգիչներ
Կատեգորիա:21-րդ դարի ամերիկացի երգչուհիներ
Կատեգորիա:21-րդ դարի դերասանուհիներ
Կատեգորիա:21-րդ դարի երգիչներ
Կատեգորիա:21-րդ դարի երգիչներ և երգչուհիներ
Կատեգորիա:Brit Awards մրցանակի դափնեկիրներ
Կատեգորիա:«Գրեմմի» մրցանակի դափնեկիրներ
Կատեգորիա:Ամերիկացի երգիչներ
Կատեգորիա:Ամերիկացի երգչուհիներ
Կատեգորիա:Ամերիկացի երեխա դերասանուհիներ
Կատեգորիա:Ամերիկացի հեռուստատեսային դերասանուհիներ
Կատեգորիա:Ամերիկացի հիփ հոփ երգիչներ
Կատեգորիա:Ամերիկացի մոդելներ
Կատեգորիա:Ամերիկացի սոպրանոներ
Կատեգորիա:Ամերիկացի փոփ երգիչներ
Կատեգորիա:Ամերիկացի փոփ երգչուհիներ
Կատեգորիա:Արիանա Գրանդե
Կատեգորիա:Հունիսի 26 ծնունդներ
Կատեգորիա:Ֆեմինիստ երաժիշտներ